ผมอายุ 19ปี กรดไหลย้อนเป็นนานขนาดไหนถึงจะเป็นมะเร็ง และอาการมะเร็งจะเป็นอย่างไรครับ
สวัสดีค่ะ กรดไหลย้อนเป็นภาวะทีี่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้ การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นเมื่อกรดไหลย้อนขึ้นมาถูกหลอดอาหารบ่อยๆและมากๆ อาจทำให้เซลล์ในหลอดอาหารเปลี่ยนแปลงไป เพราะอยู่ในสภาวะที่ไม่ปกติ จึงเกิดการระคายเคืองและเปลี่ยนแปลงตัวเองในที่สุด การอักเสบเรื้อรังจากถูกกรดทำให้เซลล์กลายพันธุ์ไปเป็นเซลล์มะเร็งได้ แต่ไม่ได้เกิดในทุกคนที่จะเป็นกรดไหลย้อน จะมีปัจจัยอื่นๆเช่นปัจจัยในตัวเอง หรือ เป็นกรดไหลย้อนรุนแรงมากหรือไม่ร่วมด้วย บอกไม่ได้ค่ะว่าต้องเป็นนานแค่ไหน จึงจะเป็นมะเร็ง เพราะบางคนเป็นกรดไหลย้อนมานานแต่ก็ไม่ได้เปลี่ยนเป็นมะเร็งแต่อย่างใดถ้าควบคุมภาวะกรดไหลย้อนได้ดี ก็จะสามารถลดโอกาสการเกิดมะเร็งหลอดอาหารได้ดีขึ้นไปด้วย จึงแนะนำไปพบแพทย์เพื่อรักษาโดยการรับประทานยาลดกรดอย่างต่อเนื่องค่ะ